Barolo vil bare ikke forlade Gran Canaria… | www.sy-barolo.dk
Barolo vil bare ikke forlade Gran Canaria…
Home / Barolo vil bare ikke forlade Gran Canaria…
15. november 2016 hmgIngen kategori
Efter at have sejlet ca 30 sømil mod Kap Verde er Barolo returneret mod Gran Canaria igen og ligger her kl. 23.30 trygt fortøjet i Puerto Rico.
Grunden til at vi nu er returneret til Gran Canaria, er at vi opdagede at bommens befæstning på masten sidder løs i nitterne og skal laves inden vi sejler videre. Skipper lå og plejede sin feber i køjen, men kunne høre en skuren fra masten, og det plejer at være bom beslaget der skal smøres. MEN det var gjort fornyligt, og ved nærmere inspektion kunne vi se at bom beslaget på masten sad løs i nitterne og skurede op af masten, Øv, Øv, Øv…..
Med et spændebånd omkring mast og beslag, kunne det måske have holdt til Kap Verde, men da vi stadig var inden for kort afstand til Gran Canaria, var det en nem og sikker beslutning at vende skuden og få tingene lavet et sted hvor der er god mulighed for at skaffe de rigtige stumper. Det går vi så igang med i morgen. Godnat herfra.
Så er vi kommet afsted mod Kap Verde, med en dags forsinkelse.
Så er vi snart klar til afgang mod Kap Verde igen